भारतीय स्वतंत्रता का क्रांतिकारी आन्दोलन
प्लासी का युद्ध अंग्रेजों और बंगाल के शासक सिराजुद्दौला के बीच सन् 1757 में लड़ा गया था। यह युद्ध केवल आठ घण्टे चला और कुल तेईस सैनिक मारे गए। युद्ध में सिराजुद्दौला की ओर से मीर जाफर ने गद्दारी की और रॉबर्ट क्लाइव ने उसका भरपूर लाभ उठाया। प्लासी-विजय के पश्चात् भारतवर्ष में ईस्ट इंडिया कंपनी के माध्यम से अंग्रेजी साम्राज्य की नींव पड़ गई।
मीर जाफ़र
मीर जाफ़र १७५७ से १७६० तक बंगाल का नवाब था। शुरु में वह सिराजुद्दौला का सेनापति था। वह ऐसा आदमी था जो दिन रात एक ही सपना देखता था की वो कब बंगाल का नवाब बनेगा। वह प्लासी के युद्ध में रोबर्ट क्लाइव के साथ मिल गया क्योंकि रोबर्ट क्लाइव ने मीर जाफ़र को बंगाल का नवाब बनाने का लालच दे दिया था। इस घटना को भारत में ब्रिटिश राज की स्थापना की शुरुआत माना जाता है और आगे चलकर मीर जाफ़र का नाम भारतीय उपमहाद्वीप में 'देशद्रोही' व 'ग़द्दार' का पर्यायवाची बन गया। और इसी को भारतीय इतिहास में great betryal(महान विश्वाशघात) के नाम से भी जाना जाता है। १७६० ई० में उसके संबंध अंग्रेजों से खराब हो गए। और उसने तंग आकर गद्दी छोड़ दी। फिर, उसके दामाद मीर कासिम को गद्दी पर बैठाया गया। मगर जब उसने भी अंग्रेजो से दगा किया तब जुलाई,१७६३ ई० में उसे फिर से नवाब बनाया गया। फिर फरवरी,१७६५ में उसकी मृत्यु के कारण कलकता कौंसिल ने उसके दूसरे बेटे निजमुद्यौला को नवाब बना दिया। पर पूरे राज में अराजकता फैल गयी।